Toshkent halqa avtomobil yo‘li va Farg‘ona yo‘li ko‘chalarini birlashtiruvchi ikkita yo‘l yopiladi. Poytaxt hokimligi xabariga ko‘ra, ushbu yo‘llar ta’mirlash ishlari sababli 19 mart kunidan boshlab ishlar yakuniga qadar yopiladi. Yo‘llar: «Kompas» savdo-ko‘ngilochar majmuasi yonidagi yo‘l qismi;   halqa yo‘lining Tantana ko‘chasi bilan kesishmasidan Farg‘ona yo‘l ko‘chasiga burilish qismi. Noqulayliklar uchun uzr so‘ralgan va aylanma yo‘llardan foydalanish iltimos qilingan, Tantana ko‘chasi transport qatnovi uchun ochiq ekani aytilgan.